3.pielikums

Projektu iesniegumu atlases nolikumam

**Projektu iesniegumu vērtēšanas kritēriji**

|  |  |
| --- | --- |
| Darbības programmas nosaukums | Izaugsme un nodarbinātība |
| Prioritārā virziena numurs un nosaukums | 4. Pāreja uz ekonomiku ar zemu oglekļa emisijas līmeni visās nozarēs |
| Specifiskā atbalsta mērķa numurs un nosaukums | 4.1.1. Veicināt efektīvu energoresursu izmantošanu, enerģijas patēriņa samazināšanu un pāreju uz AER apstrādes rūpniecības nozarē |
| Projektu atlases veids | Atklāta projektu iesniegumu atlase |
| Atbildīgā iestāde | Ekonomikas ministrija |
| Projektu iesniegumu atlases kārta | 3. projektu iesniegumu atlases kārta |

**VIENOTIE KRITĒRIJI**

| **Kritērijs** | **Kritērija ietekme uz lēmuma pieņemšanu**  **(N[[1]](#footnote-1); P[[2]](#footnote-2))** |
| --- | --- |
| 1. Projekta iesniedzējs atbilst MK noteikumos[[3]](#footnote-3) projekta iesniedzējam izvirzītajām prasībām.[[4]](#footnote-4) | N |
| 1. Projekta iesniedzējam ir pietiekama administrēšanas, īstenošanas un finanšu kapacitāte projekta īstenošanai. | P |
| 1. Projekta iesniedzējam Latvijas Republikā projekta iesnieguma iesniegšanas dienā nav nodokļu parādi[[5]](#footnote-5), tajā skaitā valsts sociālās apdrošināšanas obligāto iemaksu parādi, kas kopsummā pārsniedz 150 *euro*. | P |
| 1. Projekta iesnieguma oriģinālam ir dokumenta juridiskais spēks un tas ir iesniegts Kohēzijas politikas fondu vadības informācijas sistēmā 2014.-2020.gadam | N[[6]](#footnote-6) |
| 1. Projekta iesnieguma veidlapa ir pilnībā aizpildīta latviešu valodā atbilstoši Ministru kabineta 2014.gada 16.decembra noteikumos Nr.784 ”Kārtība, kādā Eiropas Savienības struktūrfondu un Kohēzijas fonda vadībā iesaistītās institūcijas nodrošina plānošanas dokumentu sagatavošanu un šo fondu ieviešanu 2014. – 2020. gada plānošanas periodā” noteiktajām prasībām, projekta iesniegumam ir pievienoti visi projektu iesniegumu atlases nolikumā noteiktie iesniedzamie dokumenti un tie ir sagatavoti latviešu valodā vai tiem ir pievienots apliecināts tulkojums latviešu valodā. | P |
| 1. Projekta iesnieguma finanšu dati irnorādīti *euro*. | P |
| 1. Projekta iesnieguma finanšu aprēķins ir izstrādāts aritmētiski precīzi un ir atbilstošs MK noteikumu par specifiskā atbalsta mērķa īstenošanu un projekta iesnieguma veidlapas prasībām, kas noteiktas Ministru kabineta 2014.gada 16.decembra noteikumu Nr.784 “Kārtība, kādā Eiropas Savienības struktūrfondu un Kohēzijas fonda vadībā iesaistītās institūcijas nodrošina plānošanas dokumentu sagatavošanu un šo fondu ieviešanu 2014.-2020.gada plānošanas periodā” 1.pielikumā. | P |
| 1. Projekta iesniegumā paredzētais ES fonda finansējuma apmērs atbilst MK noteikumos projektam noteiktajam ES fonda pieļaujamajam apmēram. | P |
| 1. Projekta iesniegumā norādītā valsts atbalsta intensitāte un apmērs nepārsniedz MK noteikumos noteikto valsts atbalsta maksimālo atbalsta intensitāti un apmēru. | P |
| 1. Projekta iesniegumā iekļautās kopējās attiecināmās izmaksas, plānotās atbalstāmās darbības un izmaksu pozīcijas atbilst MK noteikumos noteiktajam un: | P |
| 10.1. ir saistītas ar projekta īstenošanu; |  |
| 10.2. ir nepieciešamas projekta īstenošanai (projektā norādīto darbību īstenošanai, mērķa grupas vajadzību nodrošināšanai, definētās problēmas risināšanai); |  |
| 10.3. nodrošina projektā izvirzītā mērķa un rādītāju sasniegšanu. |  |
| 1. Projekta īstenošanas termiņš atbilst MK noteikumos noteiktajam projekta īstenošanas periodam. | P |
| 1. Projekta mērķis atbilst MK noteikumos noteiktajam mērķim. | P |
| 1. Projekta iesniegumā plānotie sasniedzamie rezultāti un uzraudzības rādītāji ir precīzi definēti, pamatoti un izmērāmi un tie sekmē MK noteikumos noteikto rādītāju sasniegšanu. | P |
| 1. Projekta iesniegumā plānotās projekta darbības: | P |
| 14.1.atbilst MK noteikumos noteiktajam un paredz saikni ar attiecīgajām atbalstāmajām darbībām; |  |
| 14.2.ir precīzi definētas un pamatotas, un tās risina projektā definētās problēmas. |  |
| 1. Projekta iesniegumā plānotie publicitātes un informācijas izplatīšanas pasākumi atbilst Ministru kabineta 2015.gada 17.februāra noteikumos Nr.87 “Kārtība, kādā Eiropas Savienības struktūrfondu un Kohēzijas fonda ieviešanā 2014.-2020.gada plānošanas periodā nodrošināma komunikācijas un vizuālās identitātes prasību ievērošana” un Eiropas Parlamenta un Padomes 2013.gada 17.decembra Regula (ES) Nr. 1303/2013, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu un atceļ Padomes Regulu (EK) Nr. 1083/2006 noteiktajam. | P |
| 1. Projekta iesniegumā ir identificēti, aprakstīti un izvērtēti projekta riski, novērtēta to ietekme un iestāšanās varbūtība, kā arī noteikti riskus mazinošie pasākumi. | P |

**VIENOTIE IZVĒLES KRITĒRIJI**

| **Kritērijs** | **Kritērija ietekme uz lēmuma pieņemšanu (N; P)** |
| --- | --- |
| 1. Projekta iesniedzējs nav grūtībās nonācis saimnieciskās darbības veicējs, kā arī tas neatbilst grūtībās nonākuša saimnieciskās darbības veicēja statusam saskaņā ar MK noteikumiem.[[7]](#footnote-7) | P[[8]](#footnote-8) |
| 1. Projekta iesniedzējs apņemas nodrošināt sasniegto rezultātu ilgtspēju pēc projekta pabeigšanas atbilstoši MK noteikumos noteiktajiem termiņiem. | P |
| 1. Projekta iesniedzējs apņemas nodrošināt sasniegto rezultātu uzturēšanu un nodrošināt līdzekļus rezultātu uzturēšanai pēc projekta īstenošanas pabeigšanas atbilstoši MK noteikumos par specifiskā atbalsta mērķa īstenošanu noteiktajiem termiņiem. | P |

**SPECIFISKIE ATBILSTĪBAS KRITĒRIJI**

| **Kritērijs** | **Kritērija ietekme uz lēmuma pieņemšanu (N; P; N/A)** |
| --- | --- |
| 1. Projekta iesniedzēja, projekta iesniedzēja saistīto personu grupas pašu kapitāls ir vismaz 25% no projekta kopējām attiecināmajām izmaksām. | N |
| 1. Projekta iesniedzējs ir izpildījis Energoefektivitātes likuma 10. panta\* vai 12.panta\*\* prasības   \*Attiecināms, ja projekta iesniedzējs ir lielais uzņēmums[[9]](#footnote-9).  \*\*Attiecināms, ja projekta iesniedzējs ir lielais elektroenerģijas patērētājs[[10]](#footnote-10). | N/A |
| 1. Projekta iesniegumam pievienotais ēkas energosertifikāts\* un Pārskats par rūpnieciskās ražošanas energoefektivitātes novērtējuma aprēķinos izmantotajām ievaddatu vērtībām (MK noteikumu 1.pielikums) ir sagatavoti atbilstoši normatīvo aktu prasībām, izmantojot noteiktās formas, kā arī piemērojot atbilstošu un pārbaudāmu aprēķinu metodiku.   \*Attiecināms, ja projektā plānoti ēkas energoefektivitātes uzlabošanas pasākumi | N[[11]](#footnote-11) |
| 1. Plānotais siltumenerģijas patēriņš apkurei pēc energoefektivitātes paaugstināšanas pasākumu īstenošanas nepārsniedz 110 kWh/m2 gadā (ja attiecināms\*).   \* Kritērijs netiek piemērots, ja projekta īstenošanas laikā paredz īstenot tikai iekārtu nomaiņu) | N / N/A |

**KVALITĀTES KRITĒRIJI**

| **Kritērijs** | | **Vērtēšanas**  **sistēma – punktu skala** |
| --- | --- | --- |
|  | **Uz Kohēzijas fonda līdzfinansējumu 1000 *euro* apmērā ir panākts patērētās enerģijas ietaupījums (MWh/ gadā)\*, un tas ir:**  \*Enerģijas ietaupījums tiek noteikts: energoefektivitātes paaugstināšanas pasākumiem ražošanas un/vai tehnoloģiskajā procesā(-os) vai procesam tehnoloģiskajā procesā(-os), vai ražošanas procesam nozīmīgā blakusprocesā (blakusprocess nodrošina tehnoloģiskos procesus ar energoresursiem (tai skaitā iekšējie un ārējie tīkli)), ņemot vērā plānoto iegūto siltumenerģijas, aukstumenerģijas un/vai elektroenerģijas ietaupījumu; energoefektivitātes paaugstināšanas pasākumiem ēkās (tai skaitā iekšējos un/vai ārējos tīklos), ņemot vērā plānoto iegūto enerģijas ietaupījumu.  Ja projekta ietvaros tiek īstenoti energoefektivitātes paaugstināšanas pasākumi gan ēkā (tai skaitā iekšējie un ārējie tīkli), gan tehnoloģiskajās iekārtās, enerģijas ietaupījumi tiek summēti. | *Kritērijā jāsaņem vismaz 10 punkti*  (0 – 35) |
| 1.1. | 2,50 MWh/ gadā vai vairāk | **35** |
| 1.2. | no 2,00 MWh/ gadā līdz 2,49 MWh/ gadā | **32** |
| 1.3. | no 1,50 MWh/ gadā līdz 1,99 MWh/ gadā | **28** |
| 1.4. | no 1,00 MWh/ gadā līdz 1,49 MWh/ gadā | **24** |
| 1.5. | no 0,50 MWh/ gadā līdz 0,99 MWh/ gadā | **10** |
| 1.6. | mazāks par 0,50 MWh/ gadā | **0** |
| 2. | **Uz Kohēzijas fonda līdzfinansējumu 1000 *euro* apmērā ir panākts siltumnīcefekta gāzu emisiju samazinājums (tCO2/ gadā), un tas ir:** | *Kritērijs nav izslēdzošs*  (0 – 35) |
| 2.1. | 0,45 tCO2/ gadā vai vairāk | **35** |
| 2.2. | no 0,40 tCO2/ gadā līdz 0,44 tCO2/ gadā | **32** |
| 2.3. | no 0,35 tCO2/ gadā līdz 0,39 tCO2/ gadā | **28** |
| 2.4. | no 0,30 tCO2/ gadā līdz 0,34 tCO2/ gadā | **24** |
| 2.5. | no 0,25 tCO2/ gadā līdz 0,29 tCO2/ gadā | **10** |
| 2.6. | mazāks par 0,25 tCO2/ gadā | **0** |
| 3. | **Energoefektivitātes paaugstināšanas pasākumu īstenošanas rezultātā plānotais iegūtais enerģijas ietaupījums (MWh/gadā)\* konkrētajā ražošanas procesā un/vai tehnoloģiskajā procesā, vai ēkas siltumenerģijas patēriņā attiecībā pret aprēķināto enerģijas patēriņu (MWh/gadā)\*\* pirms energoefektivitātes paaugstināšanas pasākumu īstenošanas:**  \* Enerģijas ietaupījums energoefektivitātes paaugstināšanas pasākumiem ražošanas un/vai tehnoloģiskajā procesā(-os), vai procesam tehnoloģiskajā procesā(-os), vai ražošanas procesam nozīmīgā blakusprocesā (blakusprocess nodrošina tehnoloģiskos procesus ar energoresursiem (tai skaitā iekšējie un ārējie tīkli)), ņemot vērā plānoto iegūto siltumenerģijas un elektroenerģijas ietaupījumu. Ja projekta ietvaros tiek īstenoti energoefektivitātes paaugstināšanas pasākumi gan ēkā (tai skaitā iekšējie un/vai ārējie tīkli), gan tehnoloģiskajās iekārtās, piešķirot punktus, enerģijas ietaupījumi tiek summēti. **Vienlaikus jāizpildās prasībai, ka katra atsevišķā aktivitāte nodrošina vismaz 15% enerģijas ietaupījumu**.  \*\* Aprēķinātais enerģijas patēriņš tiek noteikts: ražošanas un/vai tehnoloģiskajā procesā (-os) vai procesam tehnoloģiskajā procesā(-os) vai ražošanas procesam nozīmīgā blakusprocesā (blakusprocess nodrošina tehnoloģiskos procesus ar energoresursiem (tai skaitā iekšējie un ārējie tīkli)), ņemot vērā siltumenerģijas un elektroenerģijas patēriņu; ēkām (tai skaitā iekšējie un ārējie tīkli), ņemot vērā siltumenerģijas patēriņu. | *Kritērijā jāsaņem vismaz 10 punkti*  (0 – 35) |
| 3.1. | 55,00% vai vairāk | **35** |
| 3.2. | no 45,00% līdz 54,99% | **32** |
| 3.3. | no 35,00% līdz 44,99% | **28** |
| 3.4. | no 25,00% līdz 34,99% | **24** |
| 3.5. | no 15,00% līdz 24,99% | **10** |
| 3.6. | mazāk par 15,00% | **0** |
| 4. | **Projekta iesniegumā plānoto aktivitāšu gatavība uzsākšanai.** | *Kritērijā jāsaņem vismaz 5 punkti*  (0 – 10) |
| 4.1. | Projektam ir augsta gatavība uzsākšanai (izpildīti visi zemāk minētie nosacījumi), ja:   1. visi būvatļaujā ietvertie projektēšanas un būvdarbu nosacījumi ir izpildīti un var uzsākt būvdarbus[[12]](#footnote-12) (piemēro, ja projekta ietvaros ir paredzēta būvniecība, kā arī, ja iegādāto iekārtu uzstādīšanai un nodošanai ekspluatācijā nepieciešams veikt būvniecību); 2. ir veikts iepirkums un noskaidroti iepirkuma uzvarētāji; 3. ir noslēgts aizdevuma līgums ar kredītiestādi vai Altum[[13]](#footnote-13) par projekta īstenošanai nepieciešamā finansējuma piesaisti un ir izpildīti visi kredītiestādes vai Altum izvirzītie nosacījumi, lai saņemtu aizdevumu (izņemot nosacījumu par projekta apstiprināšanu sadarbības iestādē). | **10** |
| 4.2. | Projektam ir vidēji augsta gatavība uzsākšanai (izpildīti visi zemāk minētie nosacījumi):   1. ir saņemta būvatļauja ar nosacījumiem projektēšanai un būvdarbiem (piemēro, ja projekta ietvaros ir paredzēta būvniecība, kā arī, ja iegādāto iekārtu uzstādīšanai un nodošanai ekspluatācijā nepieciešams veikt būvdarbus); 2. Iepirkumu uzraudzības biroja tīmekļa vietnē ir publicēts projekta iesniedzēja paziņojums par iepirkuma procedūru saskaņā ar noteikumiem par iepirkuma procedūru un tās piemērošanas kārtību pasūtītāja finansētiem projektiem; 3. ir saņemts kredītiestādes valdes, kredītkomitejas vai kompetentās atbildīgās amatpersonas lēmums par aizdevuma piešķiršanu projekta īstenošanai vai Altum kredītkomitejas vai atbildīgās amatpersonas lēmums par aizdevuma piešķiršanu projekta īstenošanai. | **7** |
| 4.3. | Projektam ir vidēja gatavība uzsākšanai (izpildīti visi zemāk minētie nosacījumi):   1. ir sagatavots būvniecības ieceres iesniegums (piemēro, ja projekta ietvaros ir paredzēta būvniecība, kā arī, ja iegādāto iekārtu uzstādīšanai un nodošanai ekspluatācijā nepieciešams veikt būvdarbus); 2. ir norādīti potenciālie iekārtu piegādātāji un būvdarbu veicēji, taču nav uzsākta iepirkuma procedūra; 3. ir norādīti potenciālie projekta finansēšanas avoti. | **5** |
| 4.4. | Projektam nav atbilstoša gatavība uzsākšanai saskaņā ar 4.1., 4.2. vai 4.3. apakškritēriju prasībām. | **0** |
| 5. | **Projektam piešķirtais Kohēzijas fonda līdzfinansējums (tūkstošos *euro*) attiecībā pret energoefektivitātes paaugstināšanas pasākumu īstenošanas rezultātā plānoto iegūto enerģijas ietaupījumu (megavatstundas)\* investīciju dzīves cikla garumā\*\*.**  \*Enerģijas ietaupījums tiek noteikts: energoefektivitātes paaugstināšanas pasākumiem ražošanas un/vai tehnoloģiskajā procesā(-os) vai procesam tehnoloģiskajā procesā(-os) vai ražošanas procesam nozīmīgā blakusprocesā (blakusprocess nodrošina tehnoloģiskos procesus ar energoresursiem (tai skaitā iekšējie un ārējie tīkli)), ņemot vērā plānoto iegūto siltumenerģijas un/vai elektroenerģijas ietaupījumu; energoefektivitātes paaugstināšanas pasākumiem ēkās (tai skaitā iekšējie un ārējie tīkli), ņemot vērā plānoto iegūto siltumenerģijas ietaupījumu.  Ja projekta ietvaros tiek īstenoti energoefektivitātes paaugstināšanas pasākumi gan ēkā (tai skaitā iekšējie un ārējie tīkli), gan tehnoloģiskajās iekārtās, enerģijas ietaupījumi tiek summēti.  \*\*Enerģijas ietaupījumu investīciju dzīves cikla garumā aprēķina: ikgadējais ietaupījums x investīciju dzīves cikla garums. Investīciju dzīves cikla garums ēkām (tai skaitā iekšējie un ārējie tīkli) ir 20 gadi, siltuma un aukstuma enerģijas ražošanas iekārtām un sistēmām ar kopējo uzstādīto jaudu virs 0,5 MWh ir 20 gadi un pārējām iekārtām – 10 gadi. | *Kritērijs nav izslēdzošs*  (0 – 5) |
| 5.1. | 0,0090 vai mazāk | **5** |
| 5.2. | no 0,0132 līdz 0,0091 | **4** |
| 5.3. | no 0,0177 līdz 0,0133 | **3** |
| 5.4. | no 0,0225 līdz 0,0178 | **2** |
| 5.5. | vairāk kā 0,0225 | **0** |
| 6. | **Investīcijas atjaunojamo energoresursu (turpmāk – AER) izmantošanai** | *Kritērijs nav izslēdzošs*  *(0-10)* |
| 6.1. | Projekta ietvaros tiks veiktas investīcijas AER izmantošanai – pārejai no fosilā kurināmā uz AER izmantojošām tehnoloģijām siltumenerģijas vai elektroenerģijas ražošanai pašpatēriņam; | **10** |
| 6.2. | Projekta ietvaros netiks veiktas investīcijas AER izmantošanai – pārejai no fosilā kurināmā uz AER izmantojošām tehnoloģijām siltumenerģijas vai elektroenerģijas ražošanai pašpatēriņam. | **0** |
| 7. | **Projekta iesniedzēja sertificētas energopārvaldības sistēma** | *Kritērijs nav izslēdzošs*  *(0-5)* |
| 7.1. | Projekta iesniedzēja uzņēmumā, kura ēkas vai ēku grupa vai ražošanas līnija ir iekļauta projekta iesniegumā, darbojas sertificēta energopārvaldības sistēma atbilstoši Latvijas standartam LVS EN ISO 50001:2012 „Energopārvaldības sistēmas. Prasības un lietošanas norādījumi (ISO 50001:2011)”. | **5** |
| 7.2. | Projekta iesniedzēja uzņēmumā, kura ēkas vai ēku grupa vai ražošanas līnija ir iekļauta projekta iesniegumā, nav ieviesta sertificēta energopārvaldības sistēma atbilstoši Latvijas standartam LVS EN ISO 50001:2012 „Energopārvaldības sistēmas. Prasības un lietošanas norādījumi (ISO 50001:2011)”. | **0** |
| 8. | **Pieprasītā finansējuma intensitāte**  Projekta iesniedzējs samazina pieprasīto Kohēzijas fonda līdzfinansējuma atbalsta intensitāti pret MK noteikumos noteikto maksimālo atbalsta intensitāti: | *Kritērijs nav izslēdzošs*  *(0-5)* |
| 8.1. | par 5,01 vai vairāk procentpunktiem | **5** |
| 8.2. | no 4,01 līdz 5,00 procentpunktiem | **4** |
| 8.3. | no 3,01 līdz 4,00 procentpunktiem | **3** |
| 8.4. | no 2,01 līdz 3,00 procentpunktiem | **2** |
| 8.5. | no 1,00 līdz 2,00 procentpunktiem | **1** |
| 8.6. | pieprasītā intensitāte samazināta par mazāk kā 1,00 procentpunktu vai netiek samazināta | **0** |
| **KVALITĀTES KRITĒRIJI PAR HORIZONTĀLAJĀM PRIORITĀTĒM** | | |
| 9. | **Horizontālā prioritāte “Ilgtspējīga attīstība”**  (nosakot punktu skaitu, vērtē katru apakškritēriju atsevišķi un vērtējumu summē) | *Kritērijs nav izslēdzošs*  *(0-10)* |
| 9.1. | Projekta ietvaros tiks nodrošinātas zaļās darba vietas | **5** |
| 9.2. | Projekta ietvaros tiks piemērots zaļais iepirkums | **5** |
| 9.3. | Projekta ietvaros nav paredzētas 9.1. un 9.2. apakškritērijā minētās darbības | **0** |
| **KOPĀ (maksimālais punktu skaits) – 150**  **Minimālais punktu skaits izslēdzošajos kritērijos - 25**  Ja projekta iesniegums nesasniedz noteikto minimālo punktu skaitu, tas tiek noraidīts.  Gadījumā, ja ir projektu iesniegumi ar vienādu punktu skaitu, tad priekšroka tiek dota tiem projektu iesniegumiem, kuri ir ar augstāku punktu skaitu kvalitātes kritērijā Nr.1. Gadījumā, ja arī kvalitātes kritērijā Nr.1 ir iegūts vienāds punktu skaits, tiek salīdzināts vērtējums kvalitātes kritērijā Nr.3, dodot priekšroku tam projekta iesniegumam, kurš ir ieguvis augstāko punktu skaitu. Gadījumā, ja kvalitātes kritērijā Nr.3 ir iegūts vienāds punktu skaits, tiek salīdzināts vērtējums kvalitātes kritērijā Nr.4, dodot priekšroku tam projekta iesniegumam, kurš ir ieguvis augstāko punktu skaitu. Gadījumā, ja kvalitātes kritērijā Nr.4 ir iegūts vienāds punktu skaits, tiek salīdzināts vērtējums kvalitātes kritērijā Nr.2, dodot priekšroku tam projekta iesniegumam, , kurš ir panācis lielāko siltumnīcefekta gāzu samazinājumu (tCO2/gadā) uz Kohēzijas fonda līdzfinansējumu 1000 *euro* apmērā. | | |

Piezīmes:

N - neprecizējams kritērijs;

P - precizējamais kritērijs,

N/A – kritērijs nav attiecināms,

kritērija neatbilstības gadījumā sadarbības iestāde pieņem lēmumu par projekta iesnieguma apstiprināšanu ar nosacījumu, ka projekta iesniedzējs nodrošina pilnīgu atbilstību kritērijam lēmumā noteiktajā laikā un kārtībā.

1. Kritērija neatbilstības gadījumā sadarbības iestāde pieņem lēmumu par projekta iesnieguma noraidīšanu. [↑](#footnote-ref-1)
2. Kritērija neatbilstības gadījumā sadarbības iestāde pieņem lēmumu par projekta iesnieguma apstiprināšanu ar nosacījumu, ievērojot specifikā atbalsta mērķa projektu atlases nolikumā noteikto. [↑](#footnote-ref-2)
3. Ministru kabineta noteikumi “Darbības programmas “Izaugsme un nodarbinātība” 4.1.1.specifiskā atbalsta mērķa “Veicināt efektīvu energoresursu izmantošanu, enerģijas patēriņa samazināšanu un pāreju uz AER apstrādes rūpniecības nozarē” trešās projektu iesniegumu atlases kārtas īstenošanas noteikumi” (turpmāk – MK noteikumi). [↑](#footnote-ref-3)
4. Kritērija ietvaros tiek pārbaudīta projekta iesniedzēja atbilstība noteiktajām finansējuma saņēmēja prasībām. [↑](#footnote-ref-4)
5. Vērtē atbilstoši VID datiem tuvākajā datumā pirms projektu iesniegumu iesniegšanas termiņa (7.vai 26.mēneša datumā). [↑](#footnote-ref-5)
6. Neprecizējams, ja projekta iesniegums nav iesniegts KP VIS. [↑](#footnote-ref-6)
7. Atbilstoši spēkā esošajam valsts atbalsta regulējumam. [↑](#footnote-ref-7)
8. Kritērijs uzskatāms par precizējamu tikai attiecībā uz tehniskiem, aritmētiskiem, redakcionāliem precizējumiem, kā arī gadījumos, ja iesniegta nepilnīga dokumentācija, lai pārliecinātos, vai projekta iesniedzējs nav grūtībās nonācis saimnieciskās darbības veicējs. [↑](#footnote-ref-8)
9. Lielais uzņēmums saskaņā ar Energoefektivitātes likumu ir komersants, pie kura nodarbināti vairāk nekā 249 darbinieki vai kura pārskata gada apgrozījums pārsniedz 50 miljonus euro un gada bilance kopumā – 43 miljonus euro. [↑](#footnote-ref-9)
10. Lielais elektroenerģijas patērētājs ir komersants, kura ikgadējais elektroenerģijas patēriņš pārsniedz 500 megavatstundas. [↑](#footnote-ref-10)
11. Neprecizējams, ja projekta iesniegumam nav pievienoti obligāti nepieciešamie dokumenti - Pārskats par rūpnieciskās ražošanas energoefektivitātes novērtējuma aprēķinos izmantotajām ievaddatu vērtībām (MK noteikumu 1.pielikums) un/vai Ēkas energosertifikāts (attiecināms, ja projektā plānoti ēkas energoefektivitātes uzlabošanas pasākumi). Pieļaujami tikai tehniski precizējumi iesniegtajos dokumentos. [↑](#footnote-ref-11)
12. Atbilstoši MK noteikumu 33.punktā noteiktajam, būvdarbus var uzsākt ar dienu, kad sadarbības iestādē iesniegts projekta iesniegums. [↑](#footnote-ref-12)
13. Gadījumos, kad tiek piesaistīts Altum līdzfinansējums, tad ir jāievēro Eiropas Komisijas vadlīniju “Guidance for Member States on Article 37 (7) (8) (9) CPR – Combination of support from a financial instrument with other support” noteiktās prasības. [↑](#footnote-ref-13)